paragraph_text: Godine 2002. karijeru je započeo u brazilskom velikanu Vascu da Gami zabilježivši 2 nastupa. Naredne dvije sezone igrao je nešto češće, zabilježivši 44 nastupa i 11 golova. Nakon toga, poslan je na kaljenje u španjolsku Córdobu gdje se isprva nije snašao, no, s vremenom počeo pružati nešto bolje igre. Po povratku u Brazil dočekala ga je klupa, a mjesto u napadu mu je zauzeo svjetski poznati Romario. Za vrijeme igranja u rodnoj zemlji bio je i član brazilske U-21 reprezentacije.